नई दिल्ली। एमईएस बिल्डर एसोसिएशन ऑफ इंडिया (एमईएसबीएआई) के सदस्यों ने केंद्र सरकार को चेतावनी दी है कि अगर 28 अक्टूबर तक बकाया लगभग 1600 करोड़ रुपये की धनराशि का भुगतान नहीं किया गया तो वे सुरक्षाबलों की इमारतों में चल रहे सभी तरह के निर्माण कार्यों, मेंनटेनेंस और रिनोवेशन वर्क को बंद कर देंगे। अगर ठेकेदारों का जल्द ही पेमेंट न किया गया तो निर्माण साइट्स पर लाखों कंस्ट्रक्शन वर्कर बेरोजगार हो जाएंगे और रक्षा परियोजनाएं ठप हो जाएंगी।